kardosdrur/scandi-wiki huggingface dataset:
Judo under sommer-OL 2012 – 48 kg (damer)

Kvindernes 48kg vægtklasse i judo under sommer-OL 2016 i London fandt sted d. 28. juli 2016 på ExCeL London.

Program 
Alle tider er britisk sommertid (UTC+1)

Referencer 

48 kg (damer)
Kvindesport under OL
Julia Sofia Aastrup

Julia Sofia Aastrup (født 30. marts 1998 i Greve, Karlslunde), bedre kendt som Julia Sofia, er en influencer indenfor skønhed- og livsstil på primært YouTube og Instagram. Hun er i følge TV2 en af Danmarks største YouTube-stjerner. I 2014 var Julia og 10 andre youtubere med til at starte aktiviteterne for det nordiske YouTube-reklamefirma, Splay op i Danmark. Hun gik på en folkeskole i Karlslunde. Efter folkeskolen startede hun på Ørestad Gymnasium, men droppede i midten af 2.g og valgte at satse på karrieren som youtuber.

Karriere 
I august 2016 udgav Julia Sofia Aastrup bogen 'Smuk indeni, smuk udenpå', der handler om selvtillid, beauty og skønhedsidealer.

I 2018 udgav Julia Sofia Aastrup bogen 'Min egen største fan' og 6. november 2020 udkommer bogen 'Uperfekt perfekt'. 

Den 27. juli 2017 blev det offentliggjort, at Julia Sofia Aastrup skulle deltage i fjortende sæson af Vild med dans til efteråret, sammen med den professionelle danser Frederik Nonnemann.

Hun deltog derudover i Kanal 5 programmet Over Atlanten i 2019 med Anders Lund Madsen, Wafande, Katerina Pitzer, Jesper Vollmer og Kristian von Hornsleth. Hun har desuden medvirket i TV-programmer på både TV 2 og DR,  f.eks. lavede hun og en anden ung YouTuber-profil, Rasmus Brohave fra Svendborg, i oktober 2015 indslag og klip i forbindelse med Knæk Cancer kampagnen, Hvem vil være millionær? og GO' Morgen Danmark. Hun har derudover deltaget i programmer som 5. Gear, Fangerne på Fortet mv. 

Julia har over 195.000 abonnenter på sin YouTube-kanal og mere end 300.000 følgere på Instagram.

I 2018 blev Julia Sofia nomineret til Zulu Awards 2018 med hendes to YouTube kollegaer Fredrik Trudslev og Morten Mynster, i kategorien ''Årets webstar''. De tre nominerede havde uafhængigt af hinanden sprunget ud på deres YouTube kanal. TV2 Zulu hyldede de tre for deres mod, og nominerede dem til prisen.

Julia Sofia var i september 2018 vært på det store YouTube Award Show, Guldtuben, med kollegaen Rasmus Brohave.

Filmografi

Tv og tv-serier

Web, video, film & kortfilm

Priser og nomineringer

Bibliografi 
 Smuk indeni - smuk udenpå (2016)
 Min egen største fan (2018)
 Uperfekt perfekt (2020)

Kilder 

 17-årige Julia Sofia har over 60.000 fans på YouTube: "På en god måned tjener jeg 35.000" - BT.dk - 22. Juli 2015
 VIDEO - Dansk gymnasieelev tjener 35.000 kroner om måneden på YouTube - dr.dk/nyheder - 05. AUG. 2015
 18-årige Julia droppede ud af gymnasiet for at blive YouTube-stjerne: »Jeg elsker det, jeg laver« 24. SEPTEMBER 2016

Eksterne henvisninger 
 
 

YouTubere fra Danmark
Personer fra Greve
Fægtning under sommer-OL 2016 – Fleuret (damer)

Kvindernes fægtekonkurrence med fleuret under sommer-OL 2016 i Rio de Janeiro blev holdt d. 10 august 2016 på Carioca Arena 3.

Referencer 

Fleuret (damer)
Kvindesport under OL
Prokopis Pavlopoulos

Prokopis Pavlopoulos () (født 10. juli 1950) er en græsk advokat, universitetsprofessor og politiker, der var Grækenlands præsident fra 2015, hvor han efterfulgte Karolos Papoulias, og til 2020, hvor han blev efterfulgt af Katerina Sakellaropoulou. Pavlopoulos tilhører partiet Nyt Demokrati og har tidligere været indenrigsminister fra 2004 til 2009.

Eksterne henvisninger 

Politikere fra Grækenland
Grækenlands præsidenter
Grækere i 1900-tallet
Grækere i 2000-tallet
Nicklas Røjkjær

Nicklas Røjkjær (født 24. juli 1998 i Gødvad) er en dansk fodboldspiller, der spiller for Silkeborg IF. Han spiller fortrinsvist på venstre kant.

Karriere

Silkeborg IF 
Nicklas Røjkjær spillede i sine ungdomsår i Silkeborg IF. Han forlængede som 16-årig i februar 2015 sin kontrakt med Silkeborg IF frem til sommeren 2016. I U/17 Ligaen 2014-15 scorede han 16 mål og blev dermed nummer 6 på turneringens topscorerliste.

FC København 
I februar 2016 blev det offentliggjort, at Nicklas Røjkjær ved kontraktudløb i sommeren 2016 skiftede transferfrit til FC København, hvor han skrev under på en treårig aftale. Han formåede at score otte mål og lave to assister i sin sidste sæson for Silkeborg IF i U/19 Ligaen 2015-16. I det sidste halve år i Silkeborg trænede han fast med klubbens førstehold og var en del af truppen til næsten samtlige kampe, og han fik samtidig sin debut i Bet25 Ligaen.

I FC København vendte han igen tilbage til ungdomsfodbold, idet han skulle være en del af klubbens U/19-hold. Han fik sin debut sin officielle debut for FC København i pokalkampen mod Jammerbugt FC den 26. oktober 2016, da han blev skiftet ind og scorede til både 1-5 og 1-6.

Viborg FF 
Den 27. januar 2018 skiftede han til Viborg FF på en kontrakt gældende til 2020.

Esbjerg fB 
Den 28. juni 2019 skiftede han til Esbjerg fB på en 4-årig kontrakt.

Referencer

Eksterne henvisninger 
 

Fodboldspillere fra Silkeborg IF
Fodboldspillere fra FC København
Fodboldspillere fra Viborg FF
Fodboldspillere fra Esbjerg fB
Reform (islandsk parti)

Reform (islandsk: Viðreisn) er et liberalt politisk parti i Island, der blev stiftet den 24. maj 2016, fem måneder før Altingsvalget 2016, hvor partiet fik syv mandater.

Historie 
Partiet udsprang fra Selvstændighedspartiets EU-venlige venstrefløj omkring tidligere statsminister Þorsteinn Pálsson. Da Selvstændighedspartiet brød et valgløfte om at holde en folkeafstemning om islandsk EU-medlemskab, besluttede de i 2014 at forlade partiet og etablerede Reform som et politisk netværk, der i 2016 blev omdannet til et egentlig parti.
Netværkets grundlægger Benedikt Jóhannesson blev partiformand og indgik efter valget i 2016 i en borgerlig trepartiregering med Selvstændighedspartiet og det andet liberale midterparti Lys Fremtid, som han havde indgået en tæt alliance med.

Regeringen sprak i september 2017 pga. afsløringer af, at fremtrædende medlemmer af Selvstændighedspartiet (herunder statsministerens far) havde underskrevet vidnesbyrd til støtte for æresoprejsning af personer dømt for seksuelt misbrug af børn, og at statsministeren havde undladt at oplyse sine koalitionspartnere om dette.

Reform klarede sig dårligt i valgkampen og måtte to uger før valget udskifte deres formand Benedikt Jóhannesson med Selvstændighedspartiets tidligere næstformand Þorgerður Katrín Gunnarsdóttir for at klare spærregrænsen, hvilket lykkedes, men partiet mistede tre af deres syv mandater.

Politik 
Reform er tilhængere af islandsk EU-medlemskab og indførelse af Euroen, frihandel, forfatningsreform, en grøn miljøpolitik og en liberal indvandrerpolitik med let adgang for udenlandsk arbejdskraft til det islandsk arbejdsmarked.

Navnet 
Partiets islandske navn Viðreisn betyder genrejsning eller genoprettelse. Viðreisnarstjornin ("genrejsningsregeringen") var navnet på den koalition mellem Selvstændighedspartiet og det islandske socialdemokrati, der styrede landet 1959-71, en periode præget af stor økonomisk vækst og væsentlige samfundsreformer. Det refererer dermed tilbage til en pragmatisk, midterorienteret og kompromisvenlig tradition indenfor Selvstændighedspartiet, som partistifterne anså partiet havde forladt.

Valgresultater

Partiformænd 
 Benedikt Jóhannesson (2016-2017)
 Þorgerður Katrín Gunnarsdóttir (2017-)

Referencer 

Politiske partier i Island
Liberale partier
Etableret i 2016
Heini Vatnsdal

Heini Vatnsdal (født 18. oktober 1991) er en færøsk professionel fodboldspiller, der spiller som midtbanespiller for KÍ Klaksvík og for Færøernes fodboldlandshold. Fra september 2015 til 2020 spillede han over hundrede kampe for Fremad Amager i 1. division. Vatnsdal har også spillet flere kampe for Færøernes ungdomslandshold. Tidligere har han spillet for de færøske klubber HB Tórshavn og FC Suðuroy.

Karriere

Klubkarriere 
Vatnsdal spillede de første år på Færøernes sydligste ø Suðuroy for holdet VB/Sumba, der skiftede navn til FC Suðuroy. I 2013 skiftede han til HB i Tórshavn, hvor han spillede til han flyttede til Danmark i 2015 for at tage en uddannelse. Der fik han kontrakt med Fremad Amager, hvor han spillede i fem år. Det blev til 105 kampe for klubbens 1. divisionshold. Hans sidste kamp for Fremad Amager blev mod Vejle Boldklub, som Fremad Amager vandt 4-1 og endte på en fjerdeplads i 1. division. Sommeren 2020 flyttede Vatnsdal med familien tilbage til Færøerne, hvor han underskrev kontrakt med de regerende færøske mestre, KÍ Klaksvík. Der blev han en del af truppen, der satte færøsk rekord som den klub, der som den hidtil eneste (pr. september 2020) er nået til en play-off kamp i en europæisk turnering, da KÍ Klaksvík vandt storsejr 6-1 over de georgiske mestre Dinamo Tbilisi i 3. kvalifikationsrunde i Europa League.

Referencer 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Fremad Amager
Personer fra Vágur
John Langdon Down

John Langdon Down (født 18. november 1828, død 7. oktober 1896) var en britisk læge, der er kendt som manden, Downs syndrom er opkaldt efter.

Læger fra Storbritannien
Briter i 1800-tallet
Neurologer fra Storbritannien
Psykiatere
Gunnar Nielsen (fodboldspiller)

Gunnar Nielsen (født 7. oktober 1986) er en færøsk professionel fodboldspiller, der spiller som målmand for den islandske klub FH og for Færøernes fodboldlandshold. Nielsen har også spillet for Havnar Bóltfelag, Boldklubben Frem, Blackburn Rovers, Manchester City, Wrexham, Tranmere Rovers, Silkeborg, Motherwell og Stjarnan. Han vandt det islandske mesterskab med FH i 2016.

Referencer

Eksterne henvisninger 

 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Silkeborg IF
Fodboldspillere fra Boldklubben Frem
Fodboldspillere fra Stjarnan
Fodboldspillere fra Fimleikafélag Hafnarfjarðar
Fodboldspillere fra Motherwell F.C.
Fodboldspillere fra Manchester City F.C.
Personer fra Thorshavn
Græsk-tyrkiske krig

Græsk-tyrkiske krig kan henvise til:

Den græske uafhængighedskrig – mellem græske separatister og det Osmanniske rige 1821−1830
Græsk-tyrkiske krig (1897), også kaldet Tredivedageskrigen, mellem kongeriget Grækenland og Det Osmanniske Rige
Græske front under 1. Balkankrig (1912−1913), mellem Balkanforbundet og Det Osmanniske Rige
Græske front under Den tyrkiske uafhængighedskrig (1919−1923), mellem tyrkiske nationalister mod de allierede 
Græsk-tyrkiske krig (1919−1922), også kaldet Krigen i Lilleasien, en serie militære hændelser, der fandt sted under delingen af det Osmanniske Rige efter 1. verdenskrig
Fægtning under sommer-OL 2016 – Hold med fleuret (herrer)

Mændenes hold med fleuret under sommer-OL 2016 i Rio de Janeiro fandt sted 12. august 2016 på Carioca Arena 3.

Oversigt
Alle tider er brasiliansk tid (UTC−3)

Placering

Referencer 

Hold med fleuret (herrer)
Union des Francophones

Union des Francophones (UF, nederlandsk: Unie van Franstaligen, dansk: Unionen af fransk talende) er en tværpolitisk fællesliste for de fransk talende i den overvejende nederlandsk talende belgiske provins Flamsk Brabant. 

UF samarbejder med fransk talende partier som Mouvement Réformateur, Front Démocratique des Francophones, Centre démocrate humaniste og Parti Socialiste.  

UF er især aktiv i arrondissementet Halle-Vilvoorde, der ligger omkring Bruxelles, der er den overvejende fransktalende hovedstad for Belgien. 

UF står stærkt i kommunalbestyrelserne i nabokommunerne til Bruxelles (Brusselse Rand eller Vlaamse Rand dvs. randkommunerne). Flere borgmestre i randkommunerne kommer fra UF.

UF har fem medlemmer i provinsrådet for Flamsk Brabant og et medlem i delstatsparlamentet for Flandern. 

Politiske partier i Belgien
Etableret i 1994
Rógvi Baldvinsson

Rógvi Baldvinsson (født 6. december 1989) er en færøsk professionel fodboldspiller, der spiller som forsvarsspiller for den norske 2. divisionsklub Bryne og for Færøernes fodboldlandshold. Baldvinsson har tidligere spillet for Bristol Rovers, FC Fredericia, FK Vidar og Ålgård.

Karriere

Klub 
Baldvinsson fik debut på Ålgårds bedste hold som 16-år gammel i september 2006. Han startede sin seniorkarriere som angriber, men skiftede til at spille som central forsvarer i hans anden sæson med holdet. I 2009/10 sæsonen blev han holdets nye anfører. I juli 2012 underskrev han kontrakt med Bristol Rovers i League Two, efter at den tidligere færøske landstræner, Brian Kerr, havde anbefalet ham til Bristol Rovers træner, Mark McGhee. Hans tid i Bristol varede dog kun godt to uger.Baldvinsson annoncerede på sin Twitter side, at han vendte tilbage til Norge af personlige årsager. Tilbage i Norge vendte han tilbage til Ålgård FK.

Han spillede for Bryne FK i 2013, og i 2014 spillede han igen for Ålgård.

I 2015 underskrev han kontrakt med FC Fredericia, der spillede i Danmarks næstbedste række. Kontrakten var for sidste halvdel af 2015 og udløb ved udgangen af 2015. I 2016 underskrev han kontrakt med den norske klub Vidar, der spillede i Norges tredjebedste række, 2. divisjon. I 2017 skiftede Baldvinsson til Bryne igen, hvor han også havde spillet i 2013/14. Bryne rykkede ned fra Norges næstbedste række efter 2016 sæsonen og spillede derfor i den tredjebedste række i 2017, 2. divisjon.

Internationale mål 
Færøernes mål og resultater vises først.

Referencer 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Bryne FK
Fodboldspillere fra FC Fredericia
Sølvi Vatnhamar

Sølvi Vatnhamar (født 5. maj 1986) er en færøsk fodboldspiller, der spiller for Víkingur Gøta i Færøernes førstedivision (Effodeildin). Han arbejder også som bygningskonstruktør. Vatnhanmar blev valgt til årets spiller i færøsk fodbold i 2016.

International karriere 
Vatnhamar debuterede på det færøske landshold i 2013. Den 13. juni 2015 spillede han sin femte landskamp for Færøerne, det var på hjemmebane på Tórsvøllur mod Grækenland. Færøerne vandt 2-1 med mål af Hallur Hansson og Brandur Hendriksson; Vatnhamar lavede assist til begge mål.

Den 28. marts 2016, scorede han sit første internationale mål for Færøerne, det skete i en 3-2 sejer mod Liechtenstein 

Hans lillebror Gunnar Vatnhamar spiller også for Víkingur Gøta og Færøernes fodboldlandshold.

Internationale mål 

Målskoring og resultater viser Færøernes mål først.

Hæder

Klub 
Víkingur Gøta
 Betrideildin: 2016, 2017
 Løgmanssteypið (Færøernes Pokalturnering): 2014, 2015
 Færøernes Super Cup: 2014, 2015, 2016, 2017, 2018

Personlig 
2016 - Årets spiller i Effodeildin 2016.

Referencer

Eksterne henvisninger 
 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Víkingur Gøta
DéFI

DéFI - Démocrate fédéraliste indépendant (dansk: demokrat, føderalist, uafhængig) er et fransksproget belgisk socialliberalt midterparti. Partiet står stærkt i Bruxelles, men det har også har aktiviteter i Vallonien og i Flandern.

DéFI blev dannet i 1964 under navnet Front démocratique des francophones (FDF) (dansk: Den demokratiske front af fransktalende). Partiets forgænger var den "Demokratiske Front Bruxelles Francophone", der blev dannet i 1963.

I 2010 skiftede partiet navn til Fédéralistes démocrates francophones (FDF) (dansk: Fransktalende demokratiske føderalister), mens det nuværende navn blev antaget i 2015.

Frem til 1982 var FDF det dominerede parti i kommunalpolitikken i Bruxelles. 
Nu har DéFI en gruppe i delstatsparlamentet for Bruxelles. Det er også repræsenteret i Belgiens føderale parlaments repræsentantkammer, mens det ikke længere har medlemmer i Belgiens senat. I kraft af valgsamarbejdet med Union des Francophones har DéFI også en repræsentant i det flamske parlament.

Politiske partier i Belgien
Socialliberale partier
Etableret i 1964
Nyt fra Jylland

Nyt fra Jylland er en satirisk tv-serie, der havde premiere på DR2 i efteråret 2014. Serien foregår i den fiktive landsby "Jylland", hvor man møder karikerede men genkendelige typer fra den jyske provins.

Persongalleri 
 Den småkorrupte Politimand Flemming Betjent, der dækker over sin fordrukne ven, Kørerlærer Knudsen, og tager imod bestikkelse i form af køresnoller.
 Den aggressive Aksel overfuser sin altid rummelige nabo Frans. Der skabes dog altid harmoni når der kommer kringle på bordet.
 Crazy Far forsøger desperat at indprente noget vildskab i sin velopdragne søn.
 Redderne Lars og Ole er mere optagede af hverdagens små sysler end af at redde liv.
 Country musikanterne Jimi og Freddy kæmper en umulig kamp for at blive respekterede som musikere.
 Byens lokale radiostation styres af de 2 søskende Lulu og Marianne. Deres uenigheder skaber ofte problemer når de "sender live".

TV 

 Nyt fra Jylland (DR2) (2014)
 MRSA special afsnit (2015)

Liveshow 

 Hold Hold Hold Tour - Danmarksturne (2017)

Medvirkende 
Serien er skrevet af Joachim Jepsen og René Riis der også spiller de fleste roller. Andre medvirkende er bl.a. Kurt Ravn, Kirsten Olesen og Jørn Faurschou. Seriens instruktør Klaus Spendser har også instrueret tv-serien Danish Dynamite.

Online kampagner 
Karaktererne fra Nyt fra Jylland har være brugt i en facebookkampagne for DR-Satire i 2015, hvor Flemming betjent stoppede forskellige berømtheder i fartkontroller. Her medvirkede bl.a. Jørgen de Mylius, Jan Hellesøe, Chili Claus og Nikolaj Sonne.

Samme karakterer blev brugt i trafiksikkerhedskampagnen Tænk dig om for Vestegnens Trafiksikkerhedsråd i 2016.

Kilder 

Tv-serier
DR-serier
Effodeildin 2016

Effodeildin 2016 var den 74. udgave af Effodeildin.

Hold

Stilling

Topscorere

Referencer 

Fodbold i 2016
Fodbold på Færøerne
A Hard Day's Night

A Hard Day's Night kan henvise til:

 A Hard Day's Night (film), en film fra 1964 med The Beatles
 A Hard Day's Night (album), et album, der fungerer som soundtrack til filmen
 "A Hard Day's Night" (sang), en sang fra filmen og albummet udgivet på single
 Hard Days Night Hotel, et hotel i Liverpool opkaldt efter filmen
 A Hard Day's Night (EP), en EP med rockgruppen Sugarcult med en coverversion af The Beatles' sang
Rwanda ved sommer-OL 2016

Rwanda deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Flamske parlament

Det flamske parlament (nederlandsk: Vlaams Parlement, fransk: Le Parlement flamand) er det repræsentative organ for det nederlandsk talende flamske Fællesskab og for den flamske region (Vlaams Gewest) i Belgien. Parlamentet har hjemsted i Bruxelles.

Den flamske parlament har 124 deputerede. De 118 vælges i fem valgkredse i Flandern ved forholdstalsvalg. Der er spærregrænse på 5%. De sidste 6 medlemmer vælges af de nederlandsk talende i hovedstadsregionen Bruxelles.

Alle 124 medlemmer stemmer, når der lovgives om det nederlandsk-flamske fællesskab, dvs. om kultur, uddannelse, sociale forhold og delvist om sundhedsvæsen.

Det er kun de 118 medlemmer fra Flandern, der stemmer om den regionale lovgivning for Flandern. Det er bl.a. fysisk planlægning, boliger, økonomi, energi og tilsyn med kommunerne.

Efter valget i 2014 er der seks grupper i Parlamentet (i parentes antal pladser):

 Nieuw-Vlaamse Alliantie (43), flamsk-nationalistiske, konservative
 Christen-Democratisch en Vlaams (27), kristelige demokrater
 Open Vlaamse Liberalen en Democraten (18), liberale
 Socialistparti Anders (18), socialdemokrater
 Groen (10), grønne og alternative
 Vlaams Belang (6), højreorienterede og separatister

Repræsentanten for den fransk-nationalistiske Union af fransktalende står udenfor grupperne, men har stemmeret i alle spørgsmål. Desuden er en løsgænger, der har forladt sit tidligere parti, medlem af Parlamentet.

Belgiens politik
Parlamenter
Politiske forsamlinger
Ecolo

Ecolo (Écologistes Confédérés pour l'Organisation de Luttes Originales) er et grønt parti i de fransk- og tysk talende dele af Belgien. 

Partiet blev stiftet i 1982 under navnet AGALEV. Det inspireret af Luc Versteylen. Partiet har gode forbindelser til Groen!, der er det grønne parti i den nederlandsk talende del af landet. Ecolo er medlem af Det europæiske grønne parti og Global Greens. 

Politiske partier i Belgien
Grønne partier
Etableret i 1982
Politik i 1982
Inger Brochmann

Inger Brochmann (1927 – 15. august 2009) var en dansk forfatter, foredragsholder og Rudolf Steiner-pædagog.

Biografi 
 "Hør min sjæls bøn!".

Udgivelser 
 "Hør min sjæls bøn!" Udgivet på Hernovs Forlag 2003.
 "Stjernebørn, indigobørn - hvem er de?" Udgivet på Sphinx Forlag 2003
 "Så du gnomen?" Hernovs Forlag. Udgivet år: 2001
 "Årstidsfester med leg og sang" - Forlag: Arché - Udgivet år: 1998
 "Fortæl folkeeventyr for dine børn" Udgivet på Hernovs Forlag.
 "Et fødselsdagseventyr og dets baggrund"
 "Livet mellem døden og en ny fødsel - ud fra Rudolf Steiners antroposofi." Udgivet på Sphinx Forlag.
 "En ny fest - Sankt Michaelsfesten" Forlag: Brage - Udgivet år: 1988
 "Biodynamisk jordbrug - fra vision til virkelighed - biodynamiske bønder fortæller" Forlag: Hernov - Udgivet år: 1988
 "Menneske - hvor blev du af? - vil du stiltiende ofre de ufødte på forskningens alter?" Forlag: Hernov - Udgivet år: 1985 
 "Jule-og hellig tre kongers-spil" Forlag: Brage - Udgivet år: 1984
 "Det ukuelige liv" Hernovs Forlag - Udgivet år: 1983
 "Oprør fra mødrene" Forlag: Hernovs - Udgivet år: 1982
 "Sangen om "Lille ny" Forlag: Hernov, 1981
 "Gør vi vores børn fortræd?" Hernovs Forlag - Udgivet år: 1979.

Kilder 

 http://www.litteratursiden.dk/forfattere/inger-brochmann

Faglitterære forfattere fra Danmark
Kvindelige forfattere i det 20. århundrede
Angela Malestein

Angela Malestein (født 31. januar 1993 i Spakenburg, Holland) er en kvindelig hollandsk håndboldspiller som spiller højre fløj for ungarske Ferencváros TC og det Hollands kvindehåndboldlandshold.

Malestein har deltaget ved EM 2010 i Danmark/Norge, VM 2011 i Brasilien, og VM 2015 i Danmark. Hun deltog også under Sommer-OL 2016 i Rio de Janeiro, hvor Holland opnåede en fjerdeplads, efter bronzenederlag til . I 2016 vandt hun sin første EM-sølvmedalje ved EM 2016 i Sverige. Året efter ved VM i Tyskland, vandt Holland for første gang VM-bronze og selvsamme resultat opnåede holdet det efterfølgende år ved EM 2018 i Frankrig. Efter at have været kort skadet i september 2019, deltog Polman også ved VM 2019 i Japan, med den nye hollandske landstræner, franske Emmanuel Mayonnade. Holdet leverede det største resultat hidtil i hollandsk håndboldhistorie, da man havde kvalificeret sig til VM-finalen, hvor man slog  med 30-29.

Kilder

Referencer 

Håndboldspillere fra Nederlandene
Håndboldspillere fra SG BBM Bietigheim
Gaelic Storm (album)

Gaelic Storm er debutalbummet fra det keltiske band Gaelic Storm. Det blev udgivet den 28. juli 1998.

Spor 
"The Hills of Connemara"
"Bonnie Ship the Diamond / Tamlinn"
"The Farmer's Frolic"
"Johnny Jump Up / Morrison's Jig"
"The Storm"
"Tell Me Ma"
"Rocky Road to Dublin / Kid On The Mountain"
"Sight Of Land"
"The Leaving of Liverpool"
"Sammy's Fancy"
"McCloud's Reel / Whup Jamboree"
"The Road To Liskeard"

Referencer

Gaelic Storm-album
Debutalbum fra 1998
Fægtning under sommer-OL 2016 – Hold med sabel (damer)

Kvindernes holdkonkurrence med sabel under sommer-OL 2016 i Rio de Janeiro blev afholdt d. 13. august 2016 i Carioca Arena 3.

Programoversigt 
Alle tider er brasiliansk tid (UTC−3)

Placeringsoversigt

Referencer 

Hold med sabel (damer)
Tennis under sommer-OL 2016 (damedouble)

Damedouble i tennis under sommer-OL 2016 i Rio de Janeiro fandt sted i perioden 6.–14. august 2016 på Olympic Tennis Centre i Barra Olympic Park i Barra da Tijuca.

Damedouble
Kvindesport under OL
Gymnastik under sommer-OL 2016 – Forskudt barre (damer)

Kvindernes forskudt barre under sommer-OL 2016 i Rio de Janeiro blev afholdt 14. august 2016 i HSBC Arena. Medaljerne blev overrakt af Alexander Zhukov, IOC medlem, Rusland og Alejandro Peniche, FIG eksekutivkomité medlem.

Kvalifikation

Finale 

Forskudt barre (damer)
Kvindesport under OL
Cadel Evans Great Ocean Road Race 2017

Cadel Evans Great Ocean Road Race 2017 var den 3. udgave af cykelløbet Cadel Evans Great Ocean Road Race. Det var det andet arrangement på UCI's World Tour-kalender i 2017 og blev arrangeret 29. januar 2017. Løbet blev vundet af Nikias Arndt fra .

Hold og ryttere

Danske ryttere 
 Lars Bak kørte for 
 Mads Pedersen kørte for

Resultater

Referencer

Eksterne henvisninger 
 
 

2017
UCI World Tour 2017